Han var søn af [[Kaptajn (militær)|kaptajn]] Lars Bille (1683-1757) og Helvig Margrethe f. Møller, blev [[kadet]] reformé [[1746]] og kadet [[1749]], [[sekondløjtnant]] [[1753]], [[premierløjtnant]] [[1757]], kaptajn [[1768]] og avancerede til [[kommandørkaptajn]] [[1778]]. I sit 17. år udkommanderedes han med [[schoutbynacht]] [[Michael Christian Ludvig Ferdinand Tønder]] og året efter om bord på [[fregat]]ten ''Falster'', der under kaptajn [[Simon Hooglant]] gik på togt i [[Middelhavet]]. Medens Bille [[3. juni]] [[1753]] var i land i [[Saffia]] på Afrikas nordkyst, kom fregatten i brand og sprang i luften, hvorved 132 mand omkom. Efter flere andre udkommandoer sendtes han [[1759]] med fregatten ''Møen'' (kaptajn Meyer) til [[Vestindien]]; på hjemvejen udbrød en [[epidemi]] om bord, der bortrev chefen og 170 mand. [[1765]] sendtes han til [[Bornholm]] for at prøve anlægget af en krigshavn ved [[Arnager]], hvilket foretagende dog senere blev opgivet. [[1769]] udnævntes han til [[tøjmester]], hvilket embede han med megen dygtighed beklædte til sin død. Bille var en videnskabelig dannet og højst hæderlig mand. Under [[Frederik 5.|Frederik V]] anklagedes han for [[underslæb]] og blev stillet for en [[Krigsret (militær)|krigsret]], men frifandtes med [[ære]]. Han døde 13. september 1788.
Personbillede_savnes Historie